হিশাম মাতারের পিতা জাবাল্লা মাতার তাঁর দেশ লিবিয়ার একজন সুপরিচিত ভিন্নমতাবলম্বী। ১৯৯০ সালে লিবিয়ার একনায়ক মুয়াম্মার গাদ্দাফির গোপন পুলিশ তাঁকে অপহরণ করে পাঠায় সে-দেশের কুখ্যাত আবু সালিম কারাগারে। এই চমৎকার গ্রন্থটিতে হিশাম মাতার টেলেমেকাসের মতো সকল বিপদ উপেক্ষা করে তাঁর অপহৃত পিতার সন্ধানে কীভাবে সারাদেশের এপার-ওপার চষে বেড়িয়েছেন, তার ঘনিষ্ঠ বিবরণ তুলে ধরেছেন। পিতার অনুপস্থিতি তরুণ হিশামকে বিষণœ করেছে, সঙ্গে সঙ্গে তাঁকে স্থিরপ্রতিজ্ঞ করেছে পিতা কোথায় আছেন, সে-সত্য উদ্ধারে। এক রহস্য উপন্যাসের মতো সে-কাহিনিই তিনি এই গ্রন্থে উদ্ধার করেছেন। টুকরো টুকরো বিভিন্ন ঘটনা একসঙ্গে যোগ দিয়ে তিনি উদ্ধার করতে চেয়েছেন ঠিক কীভাবে তাঁর পিতা অপহৃত হয়েছিলেন, কারা সে-অপরাধের জন্য দায়ী, শেষ পর্যন্ত কী হয়েছিল তাঁর পিতার। একই সঙ্গে এই গ্রন্থ নির্বাসনের এক নির্জন কাহিনি। হিশাম, তাঁর মা ও এক ভাই লিবিয়া থেকে পালিয়ে নির্বাসিত অবস্থায় দিনের পর দিন কাটিয়েছেন, পিতার উদ্ধারের আশা তাঁদের বাঁচতে সাহায্য করেছে।